**ALSUNGAS NOVADS**

* **ALSUNGA**

Ūdenssaimniecības (ūdensapgādes un kanalizācijas) pakalpojumu sniedzējs: SIA „Alsunga” (ūdensapgādē apkalpo nedaudz vairāk kā 90% no ūdensapgādes lietotāju skaita Alsungā, t.i., apmēram 1000 iedzīvotājus, kā arī iestādes un uzņēmumus/veikalus, kas atrodas Alsungā; notekūdeņu apsaimniekošanā apkalpo 100% no lietotāju skaita).

Pašvaldības īpašumā un apsaimniekošanā ir ūdensapgādes tīkli, kas nodrošina ūdens apgādi 3 daudzdzīvokļu mājām un 23 privātmājām (apmēram 150 iedzīvotājiem).

**Ūdensapgādes infrastruktūra**

Ciemā ir divi artēziskie urbumi, kas saslēgti vienotā ūdensapgādes sistēmā; ūdenstornis (V=50 m3, tērauda rezervuāri). Ūdensapgādes sistēma ir SIA „Alsunga” īpašumā un apsaimniekošanā, izņemot tīklus, kas pieder pašvaldībai.

**Kanalizācijas infrastruktūra:**

Alsungā ir trīs notekūdeņu savākšanas sistēmas:

1. CER-12 sistēma. Savāktie notekūdeņi paštecē tiek novadīti uz Krasta ielas sistēmu.
2. Pils ielas sistēma. Savāktie notekūdeņi ar KSS un spiedvada palīdzību tiek novadīti uz Krasta ielas sistēmu.
3. Krasta ielas sistēma. Savāktie notekūdeņi paštecē tiek novadīti uz NAI BIO 200, kas izbūvētas 1975.g., rekonstruētas 1985.g., projektētā jauda Q=250 m3/dnn, NAI izplūde Roņu valkā, kas ietek Užavas upē.

Atbilstoši informācijai, kas iekļauta B kategorijas piesārņojošas darbības atļaujā, esošajā situācijā Alsungas NAI darbība nav atbilstoša vides normatīvajām prasībām (SV=90 mg/l, BSP5=24 mg/l, ĶSP=92 mg/l).

Alsungas NAI ir nolietojušās, to darbība nav efektīva, **nepieciešama NAI rekonstrukcija**.

Alsungas novada pašvaldība izskata iespēju sagatavot un realizēt ūdenssaimniecības attīstības projektu, ko veiks SIA "Alsunga".

Pašvaldība noslēgts līgumu ar SIA „Alsunga”, kurā noteikta prasība līdz 2012.gada februāra vidum SIA „Alsunga” reģistrēties Regulatorā, t.i., saņemt licenci un Regulatora apstiprinātus tarifus.

Plānots, ka ūdenssaimniecības attīstības projektu realizēs SIA „Alsunga”.